google/wiki40b huggingface dataset:
Gebrauchsmusik

Ο Gebrauchsmusik (γερμανική προφορά: [ɡəbʁaʊ̯ksmuˌziːk]) είναι γερμανικός όρος που σημαίνει "μουσική χρησιμότητας". Αναφέρεται στη μουσική που υπάρχει όχι μόνο για χάρη της, αλλά για κάποιο συγκεκριμένο και αναγνωρίσιμο σκοπό. Αυτός ο σκοπός μπορεί να είναι ένα συγκεκριμένο ιστορικό γεγονός, όπως ένα πολιτικό συλλαλητήριο ή μια στρατιωτική τελετή, ή μπορεί να είναι γενικότερο, όπως με τη μουσική που γράφτηκε για να συνοδεύσει το χορό, ή τη μουσική που γράφτηκε για τους ερασιτέχνες ή τους μαθητές για να την εκτελέσουν.
Παρόλο που ο συνθέτης Πάουλ Χίντεμιθ είναι πιθανότατα ο άνθρωπος που αναγνωρίζεται περισσότερο με αυτή την έκφραση, φαίνεται να έχει δημιουργηθεί μέσα στη σφαίρα της μουσικολογίας παρά της σύνθεσης. Στα τέλη του 19ου και στις αρχές του 20ού αιώνα, η σύγχρονη ακαδημαϊκή πειθαρχία της μουσικολογίας διαμορφώθηκε από μια κυρίως γερμανική ομάδα μελετητών που ενδιαφέρονταν όχι μόνο για την τυπική ανάπτυξη και τα βιογραφικά δεδομένα αλλά και σε μια έκταση στην κοινωνικοπολιτική θέση της μουσικής σε όλη την ιστορία, και τη σχέση μουσικής και μουσικών με την κοινωνία γενικότερα.
Σαλαμίνος (βασιλιάς)

Στην ελληνική μυθολογία ο Σαλαμίνος ήταν μυθικός βασιλιάς της Κύπρου.
Ο Σαλαμίνος σχετίζεται με την ίδρυση αποικίας των Κυπρίων στην σημερινή Συρία. Αναφέρεται σαν βασιλιάς των Κιτιέων της Κύπρου , είχε κόρη τη Αμυκή ή Κιττία την οποία πάντρεψε με τον Κάσο . Αυτοί με  την σειρά του παίρνοντας κι άλλους Κύπριους μαζί ίδρυσαν αποικία στην Συρία.
Ολιγαρχία

Πρωτογενείς αναφορές

Ο Πλάτων στον «Πολιτικό» διαχωρίζει την ολιγαρχία που υποκινείται από την ιδιοτέλεια απ΄ αυτήν που αποβλέπει στο κοινό καλό.

Σύγχρονες αναφορές

Ορισμένοι πολιτικοί επιστήμονες και φιλόσοφοι εκφράζουν την άποψη ότι σχεδόν όλα τα πολιτεύματα είναι στην πράξη ολιγαρχίες και ότι οι δημοκρατίες μπορούν να θεωρηθούν εκλεγμένες ολιγαρχίες. Όμως υπάρχει και η αρχαία και σύγχρονη Άμεση Δημοκρατία όπου οι Πολίτες συναποφασίζουν με Ψηφοφορίες και οι αντιπρόσωποι είναι προσωρινοί υπάλληλοι χωρίς οικογενειοκρατία ή άλλη ισχυρή ομάδα, συνεπώς δεν είναι όλα τα πολιτεύματα ολιγαρχίες. Οι ολιγαρχίες συνήθως ελέγχονται από ισχυρές οικογένειες που διατηρούν την εξουσία από γενιά σε γενιά. Ο Αριστοτέλης χρησιμοποιούσε τον όρο για να αναφέρεται στην κυριαρχία των πλουσίων, αλλά δεν είναι πάντα η κυριαρχία των πλουσίων, αλλά απλώς η κυριαρχία μιας προνομιούχας ομάδας.
Μερικοί πολιτικοί επιστήμονες χαρακτηρίζουν τον καπιταλισμό ως μια μορφή ολιγαρχίας επειδή η εξουσία κατέχεται από την καπιταλιστική τάξη, δηλαδή αυτούς που έχουν συμφέρον να διατηρηθεί το σύστημα.

Κριτική

Ωστόσο η ιδέα της κυριαρχίας του λαού και στα δημοκρατικά πολιτεύματα συγκρούεται προς την ολιγαρχική πραγματικότητα:
«Η ιδέα της κυριαρχίας του λαού συγκρούεται προς την ολιγαρχική πραγματικότητα. Η ενότητα του λαού αναιρείται δια της διαιρέσεώς του σε αντίπαλες τάξεις. Η έννοια του λαϊκού συνόλου ως πηγής της πολιτικής εξουσίας διαψεύδεται από το δόγμα της θελήσεως της πλειοψηφίας. Η ιδέα του κράτους υπηρέτου του συνόλου αντίκειται προς την πραγματικότητα του κράτους-κόμματος. Αλλά η κυριωτέρα των εσωτερικών αιτιών της χρονίας κρίσεως της δημοκρατίας ευρίσκεται εις την εκ κοινωνικών λόγων διαπάλην των ιδεωδών της».
Χαράλαμπος Πιττοκοπίτης

Βιογραφικά στοιχεία

Ο Χαράλαμπος Πιττοκοπίτης γεννήθηκε στην Ίνεια στις 6 Δεκεμβρίου 1955. Ομιλεί πέρα από την ελληνική και την αγγλική γλώσσα. Είναι κάτοχος πτυχίου δασολογίας και διαχείρισης φυσικού περιβάλλοντος του Αριστοτέλειο Πανεπιστήμιο Θεσσαλονίκης και το επάγγελμα του είναι δασολόγος. Επιπλέον, έχει αποκτήσει μεταπτυχιακό τίτλο στη Διοίκηση Επιχειρήσεων από το Πανεπιστήμιο του Λέστερ.
Είναι νυμφευμένος με τη Χρύσω Καραμανλή και έχει τρεις κόρες.

Πολιτική διαδρομή

Διετέλεσε Πρόεδρος της οργάνωσης Νεολαίας του Δημοκρατικού Κόμματος (ΝΕΔΗΚ) Πάφου την περίοδο 1983-1989. Την περίοδο των σπουδών του ήταν μέλος στο διοικητικό συμβούλιο της Φοιτητικής Παράταξης Αναγέννησης Θεσσαλονίκης και γενικός γραμματέας ΕΦΕΚ Θεσσαλονίκης. Από το 2014 είναι μέλος του Εκτελεστικού Γραφείου του ΔΗΚΟ. Επιπλέον, είναι επαρχιακός γραμματέας της Επαρχιακής Επιτροπής ΔΗΚΟ Πάφου και μέλος της Κεντρικής Επιτροπής του ΔΗΚΟ.
Εκλέχτηκε για πρώτη φορά βουλευτής στις βουλευτικές εκλογές του 2016 στην Εκλογική Περιφέρεια Πάφου με το ΔΗΚΟ.
Ως βουλευτής, είναι αναπληρωτής πρόεδρος της Κοινοβουλευτικής Επιτροπής Μεταφορών, Επικοινωνιών και Έργων. Επιπλέον, είναι μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων, της Κοινοβουλευτικής Επιτροπής Περιβάλλοντος και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων. Ακόμη, είναι μέλος της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη.
Τάσος Μαντζώρος

Το ξεκίνημα

Ξεκίνησε τον αθλητισμό σε ηλικία 15 ετών, την άνοιξη του 1984 στον Ησαΐα Δεσφίνας, με τον οποίο έπαιξε στα τοπικά πρωταθλήματα της Ε.Π.Σ. Φωκίδας έως και το καλοκαίρι του 1987, οπότε εντάχθηκε στους ερασιτέχνες της ΠΑΕ Λεβαδειακός. Τη διετία 1988-1989 αναδείχτηκε πρώτος σκόρερ της ομάδας του στο οικείο πρωτάθλημα (Ερασιτεχνών ΠΑΕ Α΄Εθνικής).

Καριέρα

Το 1989-90 ήταν πρωταθλητής Δ΄Εθνικής με τη Λαμία, ενώ την επόμενη τετραετία αποτέλεσε βασικό στέλεχος του Φωκικού, με τον οποίο κατέκτησε μια άνοδο στη Γ΄Εθνική, το 1992 στις 19/08/1992 σκόραρε για το κύπελλο Ελλάδας εναντίον του Πανσερραϊκού δίνοντας στον Φωκικό την μεγαλύτερη νίκη της ιστορίας του. Και τις 4 χρονιές που βρισκόταν στην ομάδα της Άμφισσας ήταν ο πρώτος σκόρερ της.
Τη διετία 1995-1996 βρέθηκε στο Λήλαντα Βασιλικού, επίσης πρώτος σκόρερ τόσο της ομάδας του, όσο και του Ομίλου Δ΄Εθνικής.
Το 1996-97 ήταν δεύτερος σκόρερ ομίλου Δ΄Εθνικής με τον Φωκικό, πίσω από τον Νταλάκα, ενώ την επόμενη διετία αγωνίσθηκε με τον Αστέρα Ιτέας επίσης στη Δ΄Εθνική, αναδεικνυόμενος σε κορυφαίο σκόρερ, ειδικά την πρώτη χρονιά (1997-98), όταν σημείωσε 17  γκολ, αγωνιζόμενος σε όλα τα παιχνίδια της σεζόν και μη δεχόμενος ούτε μια κίτρινη κάρτα.
Εκλεισε ουσιαστικά την καριέρα του την περίοδο 2000-01 στον Φωκικό, σαν πρωταθλητής Φωκίδας. Ωστόσο, στα μέσα της δεκαετίας του 2000 επέστρεψε για λίγα παιχνίδια τόσο στον Α.Ο. Σάλωνα, όσο και στον Ησαΐα, όπου συμβολικά "κρέμασε" το δελτίο του.

Σπουδές-επαγγελματική ζωή

Ο Τάσος Μαντζώρος είναι Καθηγητής Φυσικής Αγωγής, Φυσικοθεραπευτής, με Master στη Διοίκηση Μονάδων Υγείας και Διδακτορικό στην Ιατρική Σχολή Πανεπιστημίου Αθηνών(Εργαστήριο Πειραματικής Φυσιολογίας). Απασχολήθηκε στους Ολυμπιακούς της Αθήνας ως υπεύθυνος φυσικοθεραπευτής ποδοσφαίρου, καθώς επίσης και στην Εθνική ομάδα ποδοσφαίρου της Αστυνομίας(Τσεχία 2014, Ολλανδία 2017) ενώ  προσφέρει  τις υπηρεσίες του επί σειρά ετών στην ομάδα του Φωκικού, του Αστέρα Ιτέας και πολλών άλλων αθλητικών σωματείων της Φωκίδας. Είναι ιδιοκτήτης Φυσικοθεραπευτηρίου και Γυμναστηρίου στην Άμφισσα από το 2000.
Κομητεία Γκιόγχουνγκ

Ιστορία

Υπό την περίοδο «Γκιόγχουνγκ» του Τζόσον, το αρχαίο όνομα του Ούντοκ, ήταν ένα από τα έξι αξιώματα/φυλάκια Γιούκτσιν (κορεατικά: χάνγκουλ: 육진, Χάντζα: 六鎭) που ιδρύθηκαν μετά από διαταγή του Βασιλιά Σέτζονγκ του Μέγα το 1433, για να προστατεύσει το λαό του από τους εχθρικούς Κινέζους και Μαντζουριανούς νομάδες που ζούσαν στη Μαντζουρία.
Μπομπ Ντέισλι

Βιογραφία

Ο Ντέισλι γεννήθηκε στις 13 Φεβρουαρίου 1950 στο Σίδνεϊ της Αυστραλίας. Ξεκίνησε να παίζει μπάσο σε εφηβική ηλικία και το πρώτο του συγκρότημα ήταν οι Mecca, τους οποίους σχημάτισε μαζί με τον κιθαρίστα Ντένις Γουίλσον, κυκλοφορώντας το σινγκλ "Black Sally". Το 1970, άλλαξαν το όνομα τους σε Kahvas Jute για να ηχογραφήσουν το δίσκο "Wide Open" ο οποίος κυκλοφόρησε μέσω της "Festvial Records". Το 1972, έγινε μέλος του μπλουζ συγκροτήματος Chicken Shack, με τους οποίους ηχογράφησε το άλμπουμ "Unlucky Boy", για να συνεχίσει στους Mungo Jerry, συμμετέχοντας στο δίσκο "Long Legged Woman Dressed In Black" του 1974.
Την επόμενη χρονιά, ο Ντέισλι σχημάτισε τους Widowmaker μαζί με τον πρώην κιθαρίστα των Mott the Hoople και Spooky Tooth, Λούθερ Γκροσβένορ, τον τραγουδιστή Στιβ Έλις και το ντράμερ Πωλ Νίκολς. Μαζί, κυκλοφόρησαν το δίσκο "Widowmaker" ανεβαίνοντας στις χαμηλές θέσεις του Billboard στις Ηνωμένες Πολιτείες, για να ακολουθήσει το "Too Late To Cry" το Φεβρουάριο του 1977.
Εκείνη τη χρονιά, ο κιθαρίστας Ρίτσι Μπλάκμορ του πρότεινε να γίνει μέλος των Rainbow, με αποτέλεσμα ο Ντέισλι να ηχογραφήσει μαζί τους το άλμπουμ "Long Live Rock 'n Roll" το οποίο ανέβηκε στο βρετανικό Top-10. Παρέμεινε στο συγκρότημα μέχρι το 1979 όταν και αντικαταστάθηκε από τον πρώην μπασίστα των Deep Purple, Ρότζερ Γκλόβερ.
Το φθινόπωρο του 1979, ο Ντέισλι έγινε μέλος του προσωπικού σχήματος του πρώην τραγουδιστή των Black Sabbath, Όζι Όσμπορν, παίζοντας στο πρώτο του άλμπουμ με τίτλο "Blizzard of Ozz", το 1980. Μετά την κυκλοφορία του δεύτερου δίσκου, "Diary of a Madman" το 1981, ο Ντέισλι απολύθηκε από το συγκρότημα, αλλά συνέχισε να συνεισφέρει στους δίσκους του Όσμπορν μέχρι και το "No More Tears" του 1991.
Το 1982, έγινε μέλος του βρετανικού χαρντ ροκ συγκροτήματος Uriah Heep, ηχογραφώντας μαζί τους τα άλμπουμ "Abominog" και "Head First". Στη συνέχεια, ΄συμμετείχε στο προσωπικό σχήμα του Γκάρι Μουρ, συμμετέχοντας στους δίσκους "Victims of the Future", "Run for Cover", "Wild Frontier", "After The War", "Still Got The Blues" και "After Hours". Η συνεργασία του με τον Ιρλανδό κιθαρίστα συνεχίστηκε μέχρι το θάνατο του Μουρ, το 2011. Επίσης, έπαιξε μπάσο στο δίσκο "The Eternal Idol" των Black Sabbath, το 1987.
Παράλληλα, ο Ντέισλι συνεργάστηκε με τον βιρτουόζο κιθαρίστα Yngwie Malmsteen, τους Takara και τον Τζεφ Γουότσον των Night Ranger, με τον οποίο σχημάτισαν τους Mother's Army ηχογραφώντας τρεις δίσκους στα μέσα της δεκαετίας του '90. Το 2003, έγινε μέλος των Livin Loud μαζί με τον κιθαρίστα των Deep Purple, Στηβ Μορς, τον Λι Κέρσλεηκ και τον τραγουδιστή Τζίμι Μπαρνς, διασκευάζοντας κατά βάση τραγούδια από τα πρώτα δύο άλμπουμ του Όζι Όσμπορν. Επίσης, έπαιξε με στους Αυστραλούς The Hoochie Coochie Men μαζί με τον πρώην κιμπορντίστα των Deep Purple, Τζον Λορντ.
Παναγιώτης Παραμυθιώτης

Βιογραφικά στοιχεία

Γεννήθηκε ίσως στην Παραμυθιά.

Καλλιτεχνικό έργο

Θεωρείται μεταρρυθμιστής του βυζαντινού ρυθμού.
Σώζεται μικρή εικόνα στον μητροπολιτικό ναό της Σπηλιώτισας στην Κέρκυρα που παριστάνει τον Μυστικό Δείπνο με την επιγραφή «Χείρ Παναγιότι Παραμυθιότι αψκδ'».
Γιάγκοντινα

Ιστορική εξέλιξη

Στο β μισό του 15ου αι. ήταν ένα μεγάλο χωριό. Εκεί πραγματοποιείτο κάθε εβδομάδα μια αγορά και ένα πανηγύρι, όπου συγκεντρώνονταν τεχνίτες και έμποροι των γλυρω περιοχών. Στα 1476-1478 είχε 155 οικογένειες εκ των οποίων οι 105 ήταν χριστιανικές και οι άλλες 50 βλάχικες. Στην συνεχεια εγκαταστάθηκαν διάφοροι τιμαριούχοι σπαχήδες. Ο μεγαλοφεουδάρχης Ντερβίς αγάς, κατά την υποχώρησή του από το Σέγκεντιν της Ουγγαρίας, επέλεξε για να μείνει εκεί. Αρχικά έκτισε ένα τζαμί, ένα πύργο, με ρολόι και ένα σεράι, ενώ εγκατέστησε πενήντα ουγγρικές οικογένειες στα περίχωρα της Γιάγκοντινα. Στη δεκαετία του 1560 ο οικισμός ειχε 172 νοικοκυριά εκ των οποίων τα 110 μουσουλμανικά και τα 62 χριστιανικά. Απέκτησε καθεστώς καζαμπά.. Στη δεκαετία του 1580 τα μουσουλμανικά νοικοκυριά απέμειναν σε 27 και τα χριστιανικά αυξήθηκαν σε 77.
Αύγουστος του Άνχαλτ-Πλέτσκαου

Βιογραφία

Ήταν ο τρίτος γιος του Ιωακείμ-Ερνέστου πρίγκιπα του Άνχαλτ και της Ελεονόρας, κόρης του Χριστοφόρου δούκα της Βυρτεμβέργης.
Το 1653 απεβίωσε στο Πλέτσκαου σε ηλικία 78 ετών και τον διαδέχθηκε ο πρωτότοκος γιος του Ερνέστος-Γκότλημπ.
Σωτήριος Σολιώτης

Βιογραφία

Γεννήθηκε στην Πάτρα και ήταν δισέγγονος του Νικολάου Σολιώτη, αγωνιστή του 1821. Από την πλευρά του πατέρα του καταγόταν από παλιά οικογένεια, η οποία ανέδειξε πολιτικούς και στρατιωτικούς. Σπούδασε νομικά στη νομική σχολή του Πανεπιστημίου Αθηνών και πραγματοποίησε μεταπτυχιακές σπουδές στο Παρίσι. Ακολούθησε καριέρα δικαστικού διοριζόμενος το 1929 στη θέση του παρέδρου στο Συμβούλιο της Επικρατείας. Την περίοδο 1949 - 1951 διετέλεσε διοικητής του Α΄ τμήματος του ΣτΕ ενώ στη συνέχεια, το 1951, διορίστηκε πρόεδρος του Συμβουλίου της Επικρατείας, θέση στην οποία παρέμεινε μέχρι το θάνατό του, το 1961.
Στην κυβέρνηση Πέτρου Βούλγαρη διετέλεσε υπουργός δικαιοσύνης (11 Απριλίου – 11 Αυγούστου 1945). Με δωρεά του στο κράτος λειτουργεί το ομώνυμο κληροδότημα για την συντήρηση του κτιρίου του Συμβουλίου της Επικρατείας.
Απεβίωσε στην Αθήνα και κηδεύθηκε στις 4 Σεπτεμβρίου 1961.
Αιθυλομεθυλοθειαιθέρας

Με αλκυλίωση αλάτων θειολών

Με μεθυλίωση από μεθυλαλογονίδια αλάτων αιθανοθειόλης (π.χ. CH₃CH₂SK) ή αιθυλίωση από αιθυλαλογονίδια αλάτων μεθανοθειόλης (π.χ. CH₃SK)
παράγεται διμεθυλοθειαιθέρες. (Αντίδραση Williamson για θειαιθέρες):

Αναγωγή σουλφοξειδίων

Με αναγωγή αιθυλομεθυλοσουλφοξείδιου από υδροϊώδιο παράγεται αιθυλομεθυλοθειαιθέρας:

Επίδραση διαλογονούχου υδραργύρου

Με επίδραση διαλογονούχου υδραργύρου (HgX₂) παράγονται αιθυλομεθυλοθειοϋδραργιρικά άλατα:

Επίδραση αλκυλαλογονιδίων

Με επίδραση αλκυλαλογονιδίων (RX) παράγονται άλατα του σουλφωνίου:

Οξείδωση προς σουλφοξείδια

Με επίδραση υπεροξείδιου του υδρογόνου οξειδώνονται προς αιθυλομεθυλοσουλοφοξείδιο:
Κόλπος του Φονσέκα

Ο Κόλπος του Φονσέκα (Ισπανικά: Golfo de Fonseca) είναι κόλπος στην Κεντρική Αμερική, συνορεύοντας με το Ελ Σαλβαδόρ, την Ονδούρα και τη Νικαράγουα. 
Το 1849, ο Έφραιμ Σκουάιερ διαπραγματεύτηκε μια συμφωνία για τις ΗΠΑ για την κατασκευή ενός καναλιού κατά μήκος της Ονδούρας από την Καραϊβική Θάλασσα ως τον Κόλπο. Ο Φρέντερικ Τσάτφιλντ, Βρετανός διοικητής στην Κεντρική Αμερική, φοβήθηκε πως η Αμερικάνικη παρουσία στην Ονδούρα θα αποσταθεροποιούσε την Βρετανική Ακτή Μοσκίτο, και έστειλε τον στόλο του να καταλάβει το νησί. Ωστόσο, σύντομα ο Σκουάιερ απαίτησε από τους Άγγλους να φύγουν, αφού είχε προεξοφλήσει την κατάληψη και διαπραγματεύτηκε την προσωρινή εκχώρηση των νησιών στις Ηνωμένες Πολιτείες. Ο Τσάτφιλντ δεν μπορούσε παρά να συμμορφωθεί.
Και οι τρεις χώρες - Ονδούρα, Ελ Σαλβαδόρ και Νικαράγουα - με ακτογραμμές κατά μήκος του κόλπου έχουν εμπλακεί σε μακρές διαφωνίες για τα δικαιώματα στον κόλπο και τα νησιά εντός αυτού. Το 1992 ένα σώμα του Διεθνούς Δικαστηρίου Δικαιοσύνης αποφάσισε επί της Εδαφικής, Νησιωτικής και Θαλάσσιας Συνοριακής Διαμάχης, της οποίας μέρος ήταν και η διαμάχη επί του κόλπου. Το Δικαστήριο όρισε πως το Ελ Σαλβαδόρ, η Ονδούρα και η Νικαράγουα θα έπρεπε να μοιραστούν τον έλεγχο επί του Κόλπου του Φονσέκα. Στο Ελ Σαλβαδόρ παραχωρήθηκαν τα νησιά Μεανγκέρα και Μεανγκερίτα, και στην Ονδούρα το νησί Ελ Τίγρε.
Μιχαήλ Σιωνίδης

Βιογραφικά στοιχεία

Ο Μιχαήλ Σιωνίδης γεννήθηκε το 1870 στη Γκίρτσιστα Βογδάντσας (Οθωμανική Αυτοκρατορία, σήμερα Βόρεια Μακεδονία). Με το ξέσπασμα του Μακεδονικού Αγώνα, το 1904 οργάνωσε ένοπλο σώμα εναντίον των Βουλγάρων κομιτατζήδων της ΕΜΕΟ, δρώντας στις περιοχές Γκίρτσιστας, Γευγελής και Δοϊράνης. Το φθινόπωρο του 1904 Βούλγαροι κομιτατζήδες εισέβαλαν στη Γκίρτσιστα (που σημαίνει χωριό Ελλήνων) και σκότωσαν αρκετούς Έλληνες κατοίκους, μεταξύ των οποίων και τη δασκάλα Αικατερίνη Χατζηγεωργίου (21 ετών), εξαδέρφη του Μιχάλη Σιωνίδη, το δάσκαλο Κωνσταντίνο Σιωνίδη και την κόρη του, και έναν ακόμα συγγενή του καπετάν Μιχάλη, τον Λεωνίδα Σιωνίδη. Όταν ο καπετάν Μιχάλης επέστρεψε στο χωριό, συγκρότησε ένοπλη ομάδα και εισέβαλε στο χωριό Μερβίντσα, όπου κρύβονταν οι κομιτατζήδες. Στη μάχη που ακολούθησε, τραυματίστηκε και μετέβη στη Γευγελή, όπου περιθάλπηκε (Ιανουάριος 1905).
Μετά τον Α΄ Βαλκανικό Πόλεμο, η Γκρίτσιστα περιήλθε υπό Σερβική κυριαρχία, και ο Μιχάλης Σιωνίδης προσέφυγε με την οικογένειά του, στο Ματσίκοβο (σήμερα Εύζωνοι) του νομού Κιλκίς, δίπλα στα τότε Ελληνοσερβικά σύνορα. Κατά του Βαλκανικούς Πολέμους, το σπίτι του στο Ματσίκοβο χρησιμοποιήθηκε από το βασιλιά Κωνσταντίνο, ως στρατηγείο. Ο Μιχαήλ Σιωνίδης πήρε μέρος στις Μάχες Κιλκίς - Λαχανά, όπου τραυματίστηκε και αργότερα στη Μάχη του Σκρα Ντι Λέγκεν (κατά τον Α¨ Παγκόσμιο Πόλεμο). Κατά τη διάρκεια του πολέμου υπηρέτησε ως μυστικός πράκτορας του Γ' Σώματος Στρατού μπροστά από τις γραμμές του μετώπου, έως την περιοχή της Στρώμνιτσας.
Με το τέλος του Α΄ Παγκοσμίου Πολέμου, ο Μιχάλης Σιωνίδης, ως πρόεδρος της Κοινότητας Ματσικόβου, συνέλεξε τα πτώματα των εννέα Ευζώνων που είχαν σκοτωθεί από τους Βουλγάρους κατά τον Β΄ Βαλκανικό Πόλεμο στο φυλάκιο του Αρτζάν (σήμερα Κάστρο) και τους ενταφίασε με τιμές στο Ματσίκοβο. Το 1927 η Επιτροπή Μετονομασίας μετονόμασε το Ματσίκοβο σε Εύζωνοι, στη μνήμη των εννέα Ευζώνων. Ο Μιχαήλ Σιωνίδης πέθανε το 1935 στους Ευζώνους.
Για τις υπηρεσίες του τιμήθηκε με το Χρυσό Αριστείο Ανδρείας την ανώτερη τιμή του Ελληνικού κράτους, τον Πολεμικό Σταυρό και το Αναμνηστικό Μετάλλιο Μακεδονικού Αγώνα. Ο Ελληνικός Στρατός τιμώντας τον, ονόμασε το στρατόπεδο στην Αξιούπολη "Στρατόπεδο Σιωνίδη".
Μίλτος Κύρκος

Βιογραφικά στοιχεία

Γεννήθηκε στην Αθήνα και είναι γιος του Λεωνίδα Κύρκου. Σπούδασε χημικός μηχανικός στη Ρουμανία, ήταν συνεργάτης του Προγράμματος Εκπαίδευσης Μουσουλμανοπαίδων για την εκμάθηση Eλληνικών και εργαζόταν σε επιχείρηση εισαγωγής και παραγωγής επιτραπέζιων παιχνιδιών. Διετέλεσε επιστημονικός σύμβουλος του ευρωβουλευτή Σπύρου Δανέλλη. To 2014 εξελέγη ευρωβουλευτής.
Κατοικεί στα Εξάρχεια.

Πολιτική Σταδιοδρομία

Στις ευρωεκλογές 2014 εξελέγη ευρωβουλευτής με Το Ποτάμι. Κατά τη διάρκεια της θητείας του ήταν μέλος της πολιτικής Ομάδας της Προοδευτικής Συμμαχίας των Σοσιαλιστών και Δημοκρατών στο Ευρωπαϊκό Κοινοβούλιο, ενώ διετέλεσε αντιπρόεδρος της Αντιπροσωπείας στη Μικτή Κοινοβουλευτική Επιτροπή ΕΕ-Τουρκίας. Συμμετείχε στην Επιτροπή Μεταφορών και Τουρισμού (ως μέλος) και στην Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων (ως αναπληρωτής).
Υδροκόπτερο

Το υδροκόπτερο (hydrocopter) είναι ένα αμφίβιο καταμαράν που κινείται με κινητήρα αεροσκάφους. Το όχημα διαθέτει γάστρα πλοίου, μικρούς τροχούς και πλωτήρες (όπως και των υδροπλάνων). Ένας αεροπορικός κινητήρας, έλικα και πηδάλιο προωθεί το υδροκόπτερο πάνω από νερό, πάγο, χιόνι και ξηρά.
Το σκάφος είναι εξαιρετικά χρήσιμο στις αρκτικές παράκτιες περιοχές κατά τη διάρκεια της περιόδου που δεν μπορούν να χρησιμοποιηθούν πλοία λόγω των παγωμένων θαλασσών. Αποτελεί φθηνότερη εναλλακτική λύση αντί των αερόστρωμνων και των ελικοπτέρων και είναι ικανότερο από αυτά σε αποστολές διάσωσης υπό συνθήκες ανέμων μεγάλης έντασης.
Χρήστος Πετρινιώτης

Ποδοσφαιρική καριέρα

Αγωνίσθηκε ως επιθετικός ξεκινώντας σε ηλικία 16 ετών το 1974 από τον ερασιτεχνικό σύλλογο Γ.Σ. Πατησίων που αγωνιζόταν στο τοπικό πρωτάθλημα της Ε.Π.Σ. Αθηνών (ήταν συμπαίκτες με το Δημήτρη Πίττα). Στη συνεχεία έκανε αξιοσημείωτη καριέρα σε διάφορες ομάδες, όπως ο Φωστήρας (έπαιξε από την περίοδο 1976-77), ο Παναθηναϊκός, ο Απόλλωνας, ο ΠΑΣ Γιάννινα, η Προοδευτική, ο Παναιτωλικός, η Κόρινθος, η Παναχαϊκή κ.α. Τερμάτισε τη σταδιοδρομία του στο σύλλογο της γεννέτειράς του, τον Τοξότη Μπολατίου (Ε.Π.Σ. Κορινθίας). Στην Α΄ Εθνική κατηγορία είχε λάβει μέρος σε 66 επίσημους αγώνες πρωταθλήματος και είχε πετύχει 12 τέρματα.

Προπονητική καριέρα

Μετά τη λήξη της ποδοσφαιρικής του καριέρας διατέλεσε προπονητής σε πολλούς συλλόγους των χαμηλότερων Εθνικών κατηγοριών, μεταξύ των οποίων ο Παναιγιάλειος, η Θύελλα Πατρών, η Κόρινθος, ο ΠΑΟ Λουτρακίου κ.α.
Πολυζώης Λαμπανιτζιώτης

Ο Πολυζώης Λαμπανιτζιώτης ήταν Έλληνας λόγιος και εκδότης του 18ου αιώνα από την Ήπειρο. Γεννήθηκε στα Ιωάννινα, αλλά σύντομα εγκαταστάθηκε στη Βιέννη, όπου το 1791 συνετέλεσε στην ίδρυση του πρώτου ελληνικού τυπογραφείου του στενού φίλου του Γεωργίου Βενδότη, με τον οποίο συνεργάσθηκε σε μεταφράσεις και επιμέλειες βιβλίων.
Με δικές του δαπάνες, καθώς και με συνδρομές των πλούσιων Ελλήνων της Βιέννης, της Βενετίας και άλλων ευρωπαϊκών πόλεων, ο Λαμπανιτζιώτης τύπωσε πολλά βιβλία Ιταλών και Γάλλων συγγραφέων, μεταφρασμένα από Έλληνες λόγιους.
1745 Φέργκιουσον

Φυσικά χαρακτηριστικά

Τα φυσικά χαρακτηριστικά του Φέργκιουσον είναι άγνωστα.
Consolidated XP4Y Corregidor

Σχεδιασμός και ανάπτυξη

Ο σχεδιασμός της αερακάτου ξεκίνησε το 1938, αποσκοπώντας στην κάλυψη στρατιωτικών αλλά και εμπορικών αναγκών. Επρόκειτο για ένα υψηλοπτέρυγο αεροσκάφος ολομεταλλικής κατασκευής. Το σχέδιο των πτερύγων του αξιοποιήθηκε αργότερα στο βαρύ βομβαρδιστικό B-24 Liberator) Είχε διπλό κάθετο ουραίο, ανασυρόμμενους πλωτήρες κάτω από τις πτέρυγες και προωθούνταν από δύο αστεροειδείς κινητήρες Wright R-3350. Η έκδοση για εμπορική χρήση θα μπορούσε να μεταφέρει μέχρι και 52 καθήμενους επιβάτες ή ως 28, που θα μπορούσαν να κοιμηθούν.
Το πρωτότυπο πραγματοποίησε την παρθενική του πτήση στις 5 Μαΐου 19 και άμεσα κατέστη σαφές πως είχε εξαιρετικά πτητικά χαρακτηριστικά. Η επίθεση στο Περλ Χάρμπορ, που σηματοδότησε την είσοδο των ΗΠΑ στον Δεύτερο Παγκόσμιο Πόλεμο, συνέβη την περίοδο που το Model 31 βρίσκονταν στην φάση ολοκλήρωσης των δοκιμών και το Ναυτικό αγόρασε το πρωτότυπο, το οποίο ονόμασε XP4Y-1. Μετατράπηκε σε αεράκατο ναυτικής περιπολίας, οπλισμένο με πυργίσκους πολυβόλων στο ρύγχος, την ουρά και την ράχη. Είχε δε δυνατότητα μεταφοράς οπλικού φορτίου ως και 1.820 kg εξωτερικά.
Τον Οκτώβριο του 1942 η Consolidated έλαβε παραγγελία για την κατασκευή 200 P4Y-1, τα οποία θα παράγονταν σε καινούργιο εργοστάσιο στη Νέα Ορλεάνη. Παρόλα αυτά η παραγγελία αργότερα ακυρώθηκε εξαιτίας καθυστερήσεων στην μετατροπή του πρωτοτύπου σε πολεμικό αεροσκάφος και της ελλείψεως κινητήρων Wright Duplex Cyclone, που χρησιμοποιούνταν και από το βαρύ βομβαρδιστικό B-29 Superfortress. Τελικά το εργοστάσιο της Ορλεάνης στράφηκε στην παραγωγή αερακάτων PBY Catalina.
Καντάτα του Καφέ

Η Καντάτα του Καφέ (πρωτότυπος τίτλος στα γερμανικά Schweigt stille, plaudert nicht (Ήσυχα, μην φλυαρείς)) με αριθμό καταλόγου BWV 211 είναι μία κοσμική καντάτα που συνέθεσε ο Γιόχαν Σεμπάστιαν Μπαχ μεταξύ των ετών 1732 και 1734. Παρόλο που κατατάσσεται στις καντάτες, είναι μία μίνι κωμική όπερα.
Η Καντάτα του Καφέ σατιρίζει την εξάρτηση από τον καφέ, γεγονός που είχε καταστεί κοινωνικό πρόβλημα στη Λειψία του 18ου αιώνα, όπου και το εν λόγω έργο πρωτοπαρουσιάστηκε.
Το λιμπρέτο της καντάτας επιμελήθηκε ο Christian Friedrich Henrici και περιέχει στίχους όπως ο ακόλουθος (ελεύθερη απόδοση): "Αν δεν πιω τον καφέ μου τρεις φορές τη μέρα, θα υποφέρω τόσο και θα συρρικνωθώ ως ένα κομμάτι ψητού"—κάτι που μάλλον εκτιμήθηκε ιδιαίτερα από τους ιδιοκτήτες του Zimmerman's Coffee House στη Λειψία, όπου και το Collegium Musicum του Μπαχ (ιδρύθηκε από τον Γκέοργκ Φίλιπ Τέλεμαν το 1702) παρουσίασε για πρώτη φορά τη σύνθεση αυτή.
Καθώς ο Μπαχ δεν συνέθεσε όπερες, η εν λόγω καντάτα γράφτηκε, καθαρά και μόνο, για να παρουσιάζεται σε διάφορες εκδηλώσεις, με την ορχηστρική της μορφή. Ωστόσο σήμερα παρουσιάζεται σκηνικά με κοστούμια εποχής.